
	[bookmark: nev]HAJÓS PANNA
hajos.panna@gmail.com
Gazdálkodási és menedzsment
BSc, 6. félév
Budapesti Corvinus Egyetem
Gazdálkodástudományi TDK
	
[bookmark: _GoBack]






Témavezető:
	Török Áron
egyetemi docens, BCE GTK




Növényi alapú húshelyettesítő termékek fogyasztói oldal vizsgálata Magyarországon

Kulcsszavak: növényi, fogyasztó, vizsgálat
Absztrakt
A TDK dolgozatomban az utóbbi évtizedekben világszerte megfigyelhető étkezési szokások
jelentős változásiara összpontosítok, azon belül is különös tekintettel a húsfogyasztás
problémáira és kihívásaira. Kutatásom középpontjában az erre megoldást nyújtó növényi alapú
húshelyettesítő termékek állnak. A dolgozat fő célja a magyar fogyasztók hozzáállásának,
preferenciáinak és döntési viselkedésének feltárása a növényi alapú húsanalógokkal szemben.
A szakirodalmi áttekintésből kiindulva megvizsgálom a fenntartható táplálkozás iránti növekvő
igény jelentőségét, amely nagy mértékben hozzájárul az étkezési szokások átalakulásához.
Ezentúl bemutatom a húsfogyasztás környezeti és egészségügyi problémáit. Részletesen
ismertetem a különböző növényi alapú húshelyettesítő alternatívákat. Ezt követően kitérek a
növényi alapú húshelyettesítők piacának ismertetésére. Nagy figyelmet kap az ilyesfajta
termékek különféle összetevők bemutatása, valamint ezeknek a termékeknek a típusai és az
előállítási technológiájuk. Ezen kívül ismertetek néhány nemzetközi és magyar fogyasztókkal
kapcsolatos kutatást, e termékek fogyasztói viszonyulásának elemzéséhez.
A saját kutatásom során egy kérdőíves felmérést készítettem a magyar fogyasztók étkezési
szokásainak megvizsgálására, illetve különös figyelmet fordítva arra, hogy megvizsgáljam a
növényi húshelyettesítőkkel kapcsolatok attitűdöket. A mintavételezési módszer, a kérdőív
felépítése és az adatfeldolgozás módszertana alapos kidolgozást igényelt, hogy megbízható
eredményeket kapjak. A kutatási kérdések köré építettem a kérdőíves kérdéseim. A kutatási
eredmények részletes elemzése során kiemeltem a demográfiai adatokat, a táplálkozási
szokásokat. A legnagyobb figyelmet a fogyasztói motivációk és attitűdök kapták a
húshelyettesítőkkel szemben. Mik szeretett/ nem-szeretett tulajdonságai az ilyesfajta
termékeknek, illetve, hogy az árérzékenység mekkora szerepet játszik Magyarországon.
Összefoglalva, a kutatásom során megállapítottam, hogy a növényi alapú húshelyettesítő
termékek piaca dinamikusan fejlődik Magyarországon, azonban a fogyasztói elfogadás a
termékek iránt mérsékelt. A fogyasztói attitűdök változása kulcsfontosságú tényező a piaci
növekedés szempontjából.



